প্ৰাক্তন মুখ্য মন্ত্ৰী তথা জ্যেষ্ঠ কংগ্ৰেছ নেতা তৰুণ গগৈয়ে অভিযোগ কৰে যে প্ৰধান মন্ত্ৰী নৰেন্দ্ৰ মোডীয়ে ভোটগ্ৰহণৰ দিনটোত অসমলৈ প্ৰচাৰ চলাবলৈ আহি নিৰ্বাচনী আচৰণ বিধি ভংগ কৰিছে।
গগৈয়ে স্পষ্ট কৰি দিয়ে যে প্ৰধান মন্ত্ৰীয়ে বৃহস্পতিবাৰে প্ৰচাৰৰ বাবে অসমলৈ আহি মঙলদৈ আৰু শিলচৰত অনুৰাগীৰ উপস্থিতিত নিৰ্বাচনী সমাৱেশত ভাষণ দি নিৰ্বাচনী আচৰণ বিধি ভংগ কৰিছে।
বৃহস্পতিবাৰে লোকসভা নিৰ্বাচন ২০১৯ৰ প্ৰথম পৰ্যায়ত অসমৰ পাঁচটা সমষ্টি ক্ৰমে কলিয়াবৰ, লখিমপুৰ, তেজপুৰ, যোৰহাট আৰু ডিব্ৰুগড়ত ভোটগ্ৰহণ অনুষ্ঠিত হৈছে।
"মোডীয়ে নিৰ্বাচনৰ কোনো ভোটগ্ৰহণ নোহোৱালৈ চাই কাইলৈ প্ৰচাৰ চলাব পাৰিলেহেঁতেন,"-গগৈয়ে কয়।
প্ৰাক্তন মুখ্য মন্ত্ৰীগৰাকীয়ে লগতে মোডীয়ে অসম আন্দোলনৰ শ্বহীদৰ নামত ভোট অৰ্জনৰ প্ৰচেষ্টা চলাই পৰোক্ষভাৱে নিৰ্বাচন আচৰণ বিধি ভংগৰ অভিযোগ কৰে।
"অসম আন্দোলনৰ শ্বহীদৰ নামত ভোট বিচৰাটোও পৰোক্ষভাৱে এক নিৰ্বাচনী আচৰণ বিধিৰ উলংঘন। শ্বহীদসকল আমাৰ আৰু বিজেপিৰ নহয়,"-গগৈয়ে লগতে কয়।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
